U skladu sa odredbama člana 22. Stav 3. i 5. Poslovnika Općinskog vijeća (“ Službene novine Kantona Sarajevo”, broj: 24/19- Novi prečišćeni tekst), p o d n o s i m:

VIJEĆNIČKU INICIJATIVU

|  |  |
| --- | --- |
| Ime i prezime VIJEĆNICE | Sanela Halać |
| Samostalna vjećnica | Da |
| Sjednica/datum održavanja | Prva naredna sjednica/ Kraj januara 2021. |
| Pitanje za:(navesti službu, odsjek, organ, nivovlasti na koje je upućeno pitanje/inicijativa) | Služba za poslove Općinskog vijeća i lokalnu samoupravuNačelnik općineOpćinsko vijeće |

TEKST PITANJA/INICIJATIVE: Molim općinsko vijeće da se izjasni i usvoji inicijativu o organizaciji i certificiranju volonterskog rada za osobe starije od 14 godina, prema njihovim sklonostima i sposobnostima, a u skladu sa dobnim uzrastom, po javnom pozivu.

OBRAZLOŽENJE PITANJA/INICIJATIVE: Volontiranje je u evropskim zemljama izuzetno cijenjen resurs, i pri obavljanju određenih zadataka i poslova od društvene važnosti, kao i procesima stipendiranja i zapošljavanja.

Imajući u vidu kompleksnost problematike i potreba naše općine, od kojih se mnogi mogu riješiti kroz volontiranje, smatram da je potrebno uvesti aktivnosti volontiranja i certificiranje volontiranja, na način da se ce općinska služba ili osoba zadužena za koordiniranje, baviti organizacijom volonterskog rada, te procjenom i praćenjem izvršenja aktivnosti volontiranja u periodu od 6 mjeseci, nakon čega će izdati validan certifikat o volontiranju, koji se može koristiti u svrhu dodatnog jednog boda pri stipendiranju, zapošljavanju i sličnom.

Naime, veliki je broj mladih ljudi koji su bez zaposlenja, ili, bez obzira na zaposlenje/školovanje, imaju vremena i želju da svojim angažmanom doprinesu kvaliteti života građana općine.

Također, veliki je broj građana u potrebi za takvom kvalitetom.

Organizacija i certificiranje bi pomogli da se podigne nivo tog kvaliteta, kao i mogućnost da se mladi uposle, steknu radne navike, uče saradnji i empatiji, osjećaju korisnima, a kao rezultat dobiju i dodatno bodovanje pri prijavi na javne konkurse, na nivou općine.

Volonterske aktivnosti bi uključivale

1. podršku i rad sa starim i nemoćnim osobama, osobito samcima, rad sa roditeljima djece sa poteškoćama, porodiljama i drugim, u smislu pratnje do/od odredišta, nabavku namirnica i lijekova, posjete, popunjavanja i pribavljanja određene dokumentacije i slično;
2. aktivnosti na očuvanju i uređenju okoliša, sadnju sadnica drveća i cvijeća, održavanja/brige o parkovima i igralištima, nadziranja i praćenja adekvatnog korištenja istih, kao i potreba za održavanjem, koje će delegirati nadležnima za tu oblast i slično;
3. aktivnosti podrške mladima kroz organizovanje klubova/sekcija prema skolonostima, drame, književnosti i kulture, filma, pozorišta, poezije, sportskih aktivnosti poput skijanja, klizanja, borilačkih vještina, fudbala, košarke i sličnog;

Volonterski rad bi se obavljao tri puta sedmično po minimalno dva sata u periodu od šest mjeseci, nakon čega bi se izdao validan certifikat o istom.

Volonteri bi imali odgovarajuće legitimacije i oznake, kao i vođu grupe koji je kontakt osoba sa koordinatorom iz općine, i čiji je zadatak da se bavi organizacijskim dijelom zadataka.

Naglašavam da je ova inicijativa izrazito nematerijalne prirode, osim štampanja legitimacija i certifikata, a da bi dobrobit bila velika, u smislu poboljšanja kvalitete života građana svih dobnih skupina.

Sarajevo, 19.1..2021.godine Vijećnik/vijećnica

 Sanela Halać